
Palestina izan ohi da euskal brigadisten helmugetako bat. Irudian, Jerusalemenekin muga egitekoeraikitzen ari diren harresiaren irudi bat, Betleemgo probintziako Al Ualaja herrian. aalustiza I 

02 Internazionalismoa 





Gotzon Hermosilla 



lazko udan Euskal Herritik Venezuelara joandako Askapeneko brigada, Caracasko kaleetan. askapena 

Motxila bete 
elkartasun 



Nikaraguako iraultza sandinistaren garaipenaren abaroan 
sortu ziren Euskal Herrian lehenengo brigada 
internazionalistak, duela 30 urte inguru. Geroztik, herrien 
arteko elkartasunak bide luzea egin du. 



Uda guztietan, doze- 
naka euskal herritar 
atzerrira abiatzen 
dira, baina ez opo- 
rraldi erosoa pasa- 
tzera. Elkartasunak bultzatuta, 
beste herri batzuk, beste egoera 
batzuk, beste sufrikario eta poz 
batzuk ezagutzera abiatzen dira. 
Ibilbide luzea egin dute brigada 
internazionalistek, eta, azken 
hiru hamarkadatan, milaka izan 
dira elkartasunaren bidean hon- 
dar aletxoa jarri nahi izan duten 
euskal herritarrak. 

Jesus Valenciak La ternura de 
los pueblos (Herrien samurtasu- 
na) liburuan azaltzen duen beza- 
la, euskal internazionalismoak 
erro sakonak ditu, baina 1980an 
nasi zen modu antolatuan Ian egi- 
ten, Euskal Herrian barreiatuta 
zeuden taldeek Elkartasun Komi- 
teen Koordinadora eratu zutene- 
an. Aurreko urteko udan, Nikara- 
guako FSLN Nazio Askapenera- 
ko Fronte Sandinistak lortu zuen 
Anastasio Somoza diktadorea bo- 
teretik egoztea, baina iraultza 
sandinista gailendu zen une bere- 
an hasi ziren haren kontrako era- 
soak. 

Iraultza sandinistaren garaipe- 
nak, eta hura defendatu beha- 
rrak, garrantzi handia izan zuen 
euskal internazionalismoa anto- 
latzeko saioak gorpuzteko, bai eta 
brigada internazionalisten sorre- 
ran ere. Esan daiteke Elkartasun 
Komiteen Koordinadora jaio zen 
une berean sortu zirela lehenen- 
go brigadak, eta hurrengo urtee- 
tan, milaka euskal herritar rek jo 
zuten Nikaraguara: «Batzuek 
denbora laburra egin zuten», ida- 
tzi du Valenciak bere liburuan, 
«nikaraguarrei haien aide zeude- 
la esan eta itzultzeko doia; beste 
batzuk hainbat urtez egon ziren, 
eta zenbaitek bizia ere galdu zu- 
ten zereginean». 

El Salvadorren FMLN Nazio 
Askapenerako Farabundo Marti 
Fronteak bere jarduera areagotu 
zuen neurrian, herrialde hura ere 
bilakatu zen euskal brigadisten 
helmuga 1980ko hamarkadan. 
Edozeinmodutan, hamarkada 
horretako brigadek bazituzten 
zenbait ezaugarri, gerora aldatuz 
joan zirenak: asmo nagusia aska- 
pen bidean zeuden herriei lagun- 
tzea zen, haietan mota guztietako 
lanak eginez. Hego eta Erdialde- 
ko Ameriketako herrialdeak zi- 
ren, nagusiki, laguntzahori jaso- 
tzen zutenak, eta, Komiteak el- 
kartasuna bideratzen saiatzen 
baziren ere, jende asko bere kasa 
j oaten zen herrialde haietara. 

Gaizka Rial izan zen Nikara- 
guara joan ziren haietako bat, 
1980. inguruan: «Hainbat jende 
zebilen garai hartan internazio- 
nalismoa sustatu guran. Batzuk 
ezker abertzalearen inguruan ze- 
biltzan, beste batzuk EMKren in- 
guruan, eta Elizari lotutako talde- 

ak ere bazeuden. Eta iraultza san- 
dinistak hori guztia trinkotzeko 
balioizanzuen». 

Baina laster agertu ziren kon- 
traesanak eta eztabaidak. Aide 
batetik, brigaden izaeraren ingu- 
ruan: «Gu etxeak eraikitzera edo 
artoa biltzera j oaten ginen, eta 
bazirudien haiek salbatzera gin- 
doazela, inoiz ere etxe bat eraiki 
gabeak ginenok edo golde bat ze- 
lakoa zen ez genekienok. Eta ho- 
rrek gauza asko berriro plantea- 
tzera eramaten zaitu: benetan 
hori da garatu beharreko elkarta- 
suneredua?». 



Eikartasun Komiteen 
Koordinadora jaio zen 
une berean sortu ziren 
iehenengo brigadak 



90eko hamarkadan 
aidaketa esanguratsua 
egon zen brigadak 
uiertzeko moduan 



Garai hartan, koordinazioa 
Madrilen egiten zuten, eta horrek 
ere gatazkak sortzen zituen bri- 
gadetan: «Guk argi geneukan el- 
kartasuna Euskal Herritik egiten 
genuela, ez Espainiatik, eta hori 
zela-eta, talkak sortzen ziren», 
dioRialek. 

Eredu aidaketa 

Komiteen Koordinadora desager- 
tu ostean, internazionalismoaren 
alorra beren-beregi landuko zu- 
ten bi erakunde sortu ziren 
1987an; Askapena eta Komite In- 
ternazionalistak. Horrek aldake- 
tak ekarri zituen brigaden zeregi- 
nean eta izaeran, hurrengo urtee- 
tan bi erakunde horiek 
arduratuko baitziren, nagusiki, 
eikartasun brigadak antolatzeaz . 

Aide batetik, antolakuntza 
hobetu zen. Bi erakundeak hasi 
ziren uda guztietan brigada 
batean parte hartzeko aukerak 
hedatzen, eta, normalean, 
horietan parte hartzen zutenek 
bazuten aldez aurretik finkatuta- 
ko programa bat, kontaktu sare 
bat, egin beharreko hainbat eki- 
men. 

Beste aide batetik, euskal bri- 
gadisten elkartasuna jasotzen 
zuten herrialdeen esparrua asko 
zabaldu zen, eta 1990eko hamar- 
kadatik aurrera, ohiko lekuez 
gain (Nikaragua, Kuba, El Salva- 
dor) brigadak antolatu ziren 
Argentina, Mexiko, Uruguai, 
Kolonbia, Panama, Bolivia, 
Palestina, Irlanda, Sardinia, Kor- 
sika, Irak eta beste hainbat 
herrialdetara joateko. 

Baina aldaketarik esangura- 
tsuena brigadak uiertzeko mo- 
duan gertatu zen. Asmoa ez zen, 
80ko hamarkadan bezala, herri 
horiei laguntzea eskolak eraiki- 
tzen, uzta jasotzen, osasungin- 
tzan edo irakaskuntzan. Horrela- 
ko xedea zuten brigadak manten- 



du ziren zenbait lekutan, Kuban 
esaterako, baina, oraingoan, bes- 
te bat zen lehentasunezko helbu- 
rua: herrialde horien egoera eta 
borrokak ezagutzea, harrema- 
nak sustatzea, ikastea. Kasu as- 
kotan, benetako Ian internazio- 
nalista ez zen egiten herrialde 
haietan, Euskal Herrira itzulita- 
koan baizik, brigadetan parte 
hartutakoak herri haien borro- 
ken mezulari eta enbaxadore bila- 
katzen baitziren. 

Horrela definitzen du Valen- 
ciak bere liburuan mota horreta- 
ko brigadisten zeregina: «Ez doaz 
herriak salbatzera, haiekin adis- 
kidetasuna sustatzera, baizik eta 
jatordu eskas eta bazkaloste luze- 
etan elkar ezagutzera. Prozesu 
bakoitzak dituen erakundeak 
agurtzen dituzte. Lortu gabeko 
baina beti exijitutako subiranota- 
sunen inguruan egiten dute ber- 
ba. Militante pre soak bisitatzen 
dituzte kartzeletan, eta Espainia 
eta Frantziako kartzeletan ba- 
rreiatutako euskal presoez min- 
tzatzenzaizkie». 

Aidaketa hori, Gaizka Rialek 
azaltzen duenez, gogoeta politiko 
baten ondorioz suertatu zen. Le- 
hen aipatutako arrazoiez gain, 
beste batek ere bultzatu zuen go- 
goeta: «90eko hamarkadan, Go- 
bernuz Kanpoko Erakunde asko 
sortu zen, baina guk ikusten ge- 
nuen horietako askok ez zutela el- 
kartasuna lantzen, beste zerbait 
baizik. Garapenerako lankidetza 
ustez egiten zuten horietako ba- 
tzuek oso bizimodu erosoa zera- 
maten han, gobernuei aurpegia 
garbitzen zieten bitartean. Gure 
eredua ez da hori». 

Orain, gauzak asko aldatu dira: 
«Oraindik akatsak daude, baina 
argi dugu beraiei dagokiela beren 
errealitatea aldatzea. Eta guk ere 
gurea eraldatu nahi dugunez, 
haiekin harremanetanjartzen 
gara ea elkarrengandik zer ikasi 
dezakegun eta nola lagundu ahal 
diogun elkarri». 

Askapeneko Julen Zulaikak 
dioenez, aurten norabide horre- 
tan sakondu nahi dute, eta, horre- 
gatik, uda honetarako antolaturi- 
ko brigadak hiru Ian ildoren 
inguruan ardaztuko dira: 
batzuek oroimen historikoa lan- 
duko dute, Argentinan eta Uru- 
guain. Beste lanildo bat ekoizpen 
eredu alternatiboena izango da, 
eta Venezuelan eta Argentinan 
izandako esperientzien berri 
jasoko dute brigadistek. Azkenik, 
demokrazia parte hartzailearen 
gaia landuko duen brigada Vene- 
zuelara joango da, auzo batzar 
komunalen esperientzia ezagu- 
tzera. 

«Bertako eragileekin eta espa- 
rru horiek hemen jorratzen dituz- 
ten elkarte, sindikatu eta abarre- 
kin ari gara lanean; gure asmoa 
da, brigadak itzulitakoan, han 
ikasitakoa baliagarria izatea, ho- 
rretarako bideak jarriz», adierazi 
du Zulaikak. 



IgorOlabarrieta ■ Komite Internazionalistetako kidea 

«Ez bagara hemen borrokatzen, 
hango egoera ez da aldatuko» 



G.Hermosilla 



Hamalau urte igaro dira Igor Ola- 
barrietak (Bilbo, 1971) Iehenengo 
aldiz brigada batean parte hartu 
zuenetik. Geroztik, hurbiletik 
ezagutu du esparru hori, Komite 
Internazionalistetan egiten duen 
lanadela-eta. 

[3 Noiz hartu zenuen parte brigada 
batean Iehenengo aldiz? 
[3 1996an hasi nintzen lanean Ko- 
mite Internazionalistetan, eta hu- 
rrengo urtean, 1997an, joan nin- 
tzen Iehenengo aldiz brigadista 
moduan, Kubara. Urte hartan 
hainbat lekutara j oan ziren briga- 
dak, eta bakoitzaren xedea guztiz 
desberdina zen. Gurearen ka- 
suan, helburua zen Kubako errea- 
litatea bertatik bertara ezagu- 
tzea. Goizean, herri bateko poli- 
klinikako langileekin batera 
aritzen ginen, hura apaintzen, 
pintatzen, hoditeria atontzen eta 
abar. Arratsaldez, berriz, Ian poli- 
tikoagoa egiten genuen, eta bile- 
rak egiten genituen hango taldee- 
kin. 

[3 Ordurako, Komite Internaziona- 
listekurteakzeramatzaten briga- 
dak antolatzen.ezta? 
Q Bai. Nik uste dut Kubarako le- 
hen brigada 1993. inguruan anto- 
latu zela, baina Nikaraguakoak 
askoz lehenago hasi ziren. Izan 
ere, Nikaraguako Iraultzarekin 
hasi zen brigaden kontua. Gero, 
handik Latinoamerika osora he- 
datu ziren, eta askoz geroago, he- 
rrialde arabiarretara, Palestina- 
ra, Irakera, Kurdistanera eta aba- 
rretara. 

[3 Ondoriorik ekarri al zizun Kubara 
egindako Iehenengo bidaia hark? 
Q Nik uste dut hor sartu zitzaida- 
la erakunde internazionalista ba- 
tean militante izateko grina. 
Hura ez zen nik aldez aurretik iru- 
dikatutako Kuba, ez nuen ikusi 
nik espero nuena; beste Kuba bat 
ikusi nuen, askoz aberatsagoa, 
kontraesanez beteta baina nire- 
tzat sekulako aurkikuntza izan 
zena. Elkartasunean Ian egiteko 
beste arrazoi bat eman zidan bi- 
daia horrek, eta ondoren etorri di- 
renek arrazoi hori indartu dute. 
[3 Geroztik, brigada gehiagotan 
hartu duzu parte, ezta? 
[3 Hurrengo urtean berriro joan 
nintzen Kubara, hango brigada 
koordinatzera, eta, ondoren, Boli- 
via, Paraguain eta Palestinan 
egon naiz. Aurten Mexikora joan- 
go naiz. 

[3 Brigada batzukgatazka arma- 
tuan murgilduta dauden herrialdee- 
tara joaten dira. Esperientzia txarrik 
izan duzu inoiz? 

13 Txarrak, inoiz ez. Egia da ba- 
tzuetan arriskua sentitzen dela, 
eta egoera batzuetan estutasu- 
nak pasatu ditugula, baina espe- 
rientzia txarrik ez, beti dagoelako 
zuri laguntzeko prest dagoen jen- 
dea. Horrek indarra ematen dizu, 
eta ni neu, behintzat, oso seguru 
sentitu izan naiz beti. 
[3 Nolakoa da brigadetan parte 
hartzen duen jendea? 
[3 Denetarik dago. Gazteak eta ez 
hain gazteak daude, ikasleak eta 
irakasleak, militanteak eta inoiz 
militante izan ez den jendea, bes- 
terik gabe herrialde bat beste 
ikuspegi batetik ezagutu nahi 
duena, eta badago jende bat gai 
batean, edo herrialde batean, oso 
interesatuta dagoena. Baina esan 
daiteke bilakaera bat egon dela. 

«Aldaketarako 
giltza gizarte 
mugimenduek 
daukate, bai hemen 
eta bai han» 



Neuk ezagututako Iehenengo bri- 
gadetan jende kopurua askoz 
handiagoa zen; garai batean 80 la- 
gun inguru joaten ziren urtean, 
eta orain hogeitik ez dira pasa- 
tzen. Eta jende motaren aldetik, 
orduan inolako esperientziarik ez 
zeukan jende asko etortzen zen. 
Gaur, aldiz, etortzen diren gehie- 
nek izan dute kontakturen bat gi- 
zarte mugimenduekin, edo irrati 
libre batean Ian egiten dute. Moti- 
bazio politiko batek bultzatuta 
etortzen dira. 

[3 Brigaden izaera ere aldatu da 
denboraren poderioz, ezta? 
[3 Bai. 1980ko hamarkadan, to- 
kian tokiko abangoardia politiko- 
ari laguntzea zen xedea. Abango- 
ardia horiek bilakaera izan dute, 
kasu batzuetan ez dugu haiekin 



harremanik, eta orain gehiago 
egiten dugu Ian oinarriko herri 
mugimenduekin, pentsatzen du- 
gulako horrelako mugimenduek, 
bai hemen eta bai han, daukatela 
aldaketarako giltza. Bolivian, 
esaterako, gobernu aurrerakoia 
daukate, baina, hala ere, hor dau- 
de gizarte mugimenduak, zirika- 
tzen, kritika positiboa egiten, eta 
abarretan. Gizarte mugimen- 
duak behar-beharrezkoak dira ai- 
daketa soziala lortzeko. 
[3 Brigadistekeman egiten dute, 
edojaso? 

[3 Nik esango nuke, eman baino 
gehiago, jaso egiten dutela. Eman 
ere egiten dute, hango herrita- 
rrentzat oso garrantzitsua baita 
brigadak hara joatea, eta ikustea 
munduko beste bazterbatekojen- 
dea interesatuta dagoela haien 
arazoez. Baina guk bikoitza jaso- 
tzen dugu. Asko ikasten da, gure 
ikuspuntua hankaz gora jartzen 
da askotan, kontraesan asko era- 
giten dizkigute, eta, batez ere, ira- 
kasten digute gure borroka he- 
men dagoela, ez han. Gu ez baga- 
ra hemen borrokatzen, eta 
hemengo egoera ez bada alda- 
tzen, hangoa ere ez da aldatuko. 
[3 Brigada hartzen duen herrialde- 
ko kideek nola ikusten dute hori? 
[3 Positibotzat ikusten dute beti, 
eta eskertu egiten dute. Inoiz ez- 
tabaida sakonak izan ditugu bri- 
gaden kontuarekin, ez ote garen 
murgilduko turismo alternatibo 
batean. Inoiz gertatu da hemengo 
jendeak prestakuntza gutxi izan 
eta talkak edukitzea hangoekin, 
eta horrelakoetan planteatu izan 
dugu ez ote den hobea izango gau- 
zak beste era batera egitea, jende 
gutxiago bidaltzea, eta abar. Eta, 
hori ikusirik, haien jarrera kon- 
trakoa da: «Ez, jendea etor dadila, 
ikus dezatela eta gero bakoitzak 
ahal duena ahal duen tokitik egin 
dezala». Oso onuragarritzat jo- 
tzendute. 

AitorAlustiza 

«Handik etortzen 
zarenean, energiaz 
beteta iristen 
zara» 



XabierOtamendi 



Aurrenengo aldiz 21 urterekin 
joan zen Aitor Alustiza Andoain- 
dik (Gipuzkoa) Palestinara, eta 
ordutik beste bi aldiz ere izan da. 
«Zisjordanian izan naiz orain 
arte, utzi didaten tokian. Gazan 
sartzea ezinezkoa da. Gehienbat 
Nabulus eta Ebron ezagutzen di- 
tudan arren, denean ibili naiz». 

Lehenengo aldiz hara joateko 
arrazoi nagusia hedabideek ha- 
ren inguruan egiten zuten tratae- 
ra izan zela dio, besteak beste. 
«Gure herrian daukagun egoera 
ikusita, eta komunikabideek 
ematen dioten trataerarekin. . . 
pentsatunuen: 'Hemengertatzen 
dena eta kontatzen dutena ez da 
berdina'; beraz, Palestinarekin 
gauza bera gertatuko zela pentsa- 
tu nuen. Irudietan, palestinarrak 
harriak botatzen eta israeldarrak 
tiroka ikusten nituen. Albistegie- 



tan gaiztoak palestinarrak zirela 
esaten zuten, gainera. Hori ikusi- 
ta, hara joatea erabaki nuen». 

Askapena taldeko kide den 
arren, Palestinara beti bere kon- 
tura joan izan da. Duela bi urte, 
Gonzalo Ferreirasekin batera ka- 
mera hartuta ibili zen inguru 
haietan. Ebrongo egoera graba- 
tzeari ekin zioten. Biak irakasle- 
ak dira, eta herritarrei eta, batez 
ere, ikasleei hango egoera erakus- 
tea izan zuten xede. «Ebrongo 
egoera azalerazi nahi genuen. 
Arazo hori ez dela unean unekoa, 
baizik eta errotik datorrena dela 
erakutsi nahi dugu». 

«Hemengo egoerarekin antze- 
kotasun batzuk dituela ere eraku- 
tsi nahi genuen». Biak arazo poli- 
tikoak diren arren, hangoa zaila- 
goa dela argi adierazten du: 
«Askoz ere gogorragoa da. Etsaia 
ere askoz indartsuagoa du, mun- 
du osoan boterea daukalako». 




AitorAlustiza, Palestinako bi haurrekin, 2010ea 



Palestinako herritarrak eredu 
dira Alustizarentzat. «Handik 
etortzen zarenean, energiaz bete- 
ta iristen zara. Nola dauden ikus- 
ten duzu, etsita, baina, halaere, ez 
dute irribarrea galtzen. Izorratu- 
ta daude, baina hortik gauza posi- 
tibo asko atera daitezkeela uste 
dut». Horrek aktibo izatera bul- 
tzatzen du, eta, gainera, Euskal 
Herrian lanean jarraitzeko ani- 
matzen du hemendik hara j oaten 
denjendea: «Beraiek esaten zigu- 
ten: 'Zuek nolatan etorriko zarete 
ba guri laguntzera, gure arazoak 



konpontzera, zuenherriko arazoa 
oraindik konpontzeko daukazue- 
eta'. Elkartasunik handiena hori 
izan liteke, presio egin goberna- 
riei gurea aldarrikatuz baina, era 
berean, haiena salatuz». 

Euskal Herriaren eta Palesti- 
naren arteko harremanei dago- 
kienez, «harremanik handiena» 
ezker abertzaleak daukala uste 
du, haren abagunetik begiratuta 
behintzat. «Bai politikoki bai sin- 
dikalki, bai eragile internazional 
gisa, ezker abertzaleak, bai Aspa- 
kenak, bai sindikatuek lotura zu- 



zena daukate. Hor daude zenbait 
herrik daukaten atxikimendua 
hango herriekin». Sektore hor re- 
tan harremana badagoela dio, 
baina, orokorrean, Euskal He- 
rrian ez du uste lotura handirik 
dagoenik. 

Euskal Herria sentsibilizatuta 
badago ere, ekintzarako jauzi 
hori egitea falta dela iruditzen 
zaio. Horretarako, beharrezko 
ikusten du gizartea aktibatzea. 
«Gizarteak bere boteretsuei pre- 
sio egin behar die; bai euskal go- 
bernuei, bai bertako enpresei». 



# 
^ 



Estitxu Ugarte ■ 

«Herriekin hobetu behar da harremana» 



c 



X.O. 

Irlandako gatazka politikoa pil- 
pilean zegoela izan zen Estitxu 
Ugarte gasteiztarra Belfasten eta 
Derryn, 1993ko udan. Ordutik ez 
da inoiz itzuli, eta horren pena 
daukala dio, orain nola dagoen 
ikustera joateko gogoz baitago. 20 
laguneko taldea joan zen Euskal 
Herritik Askapenarekin, familia 
errepublikarren etxeetara. «Ir- 
landa ezagutzeko aukera polita 
zelako j oan ginen Askapenare- 
kin. Hango erakunde politikoe- 
kin eta gizarte eragileekin Ian egi- 
ten duenez, aukera ederra eskain- 
tzen du. Horrez gain, Euskal 
Herriaren eta Irlandaren infor- 
mazioa trukatzeko aukera ere 
eman zidan bidaia hark». 

Bertako herritarren etxeetan 
hartu zutenez ostatu, haien bizia 
hobeto ezagutu ahal izan zutela 
gogoratzendu. Sinn Feinekoekin 
zein preso ohiekin bilerak egiteko 
aukera izan zuten. . . Hori balora- 
tzen du berak. «Herriekin hobetu 
behar da harremana, ez institu- 



zioekin; izan ere, badakigu nola- 
koak izaten diren hartu-eman ho- 
riek». 

Euskal Herritik Irlandara j oa- 
ten direnek «enbaxadore» zeregi- 
na betetzen dute neurri batean, 
«betiere umiltasunarekin». Han 
ikusitakoa etxean kontatzen de- 
lako, eta etxeko gertaerak han 
azaltzen direlako. «Elkarrengan- 
dik ikasten dela esan liteke». 

Horrek garrantzi handia dau- 
ka, haren ustetan: «Mundu globa- 
lizatu honetan ikusten ari gara, 
gero eta konektatuagoak gaudela 
baina gero eta gutxiago dakigula 
beste herrialdeez. Telebistan 
ikusten duguna bakarrik ezagu- 
tzen dugu». Jendeak beste he- 
rrialde batzuetako gertaeren be- 
rri izaten duen arren, ezin du ja- 
kin hedabideen bidez gizarteak 
nola bizi duen egoera. Beraz, argi 
dauka Askapenak eta antzeko 
beste taldeek herriaren ahotsa za- 
baltzeko balio dutela. 

Hara j oan izanak Irlandarekiko 
zeukan ikuspuntua indartu zion 
Ugarteri. «Abiatu aurretik, han- 

1993an Ipar Irlandara joan zen Askapenako taldea. estitxu ugarte 




go ideia bat badaukazu, irakurri- 
takoarekin eta ikusitako irudie- 
kin, baina iristen zarenean kontu- 
ratzen zara askoz gogorragoa 
dela». Militarrak eta burdin he- 
siak ikustea gogorra egiten bada 
ere, hango «apartheid»-a ere azpi- 
marratzen du. «Soldaduak ikus- 
tea gogorra zen, baina apartheid- 
a ere nabarmena zen. Lan ezber- 



dinak zeuzkaten unionista eta 
errepublikarrek, eta egoera eko- 
nomiko oso ezberdinetan bizi zi- 
ren». 

Bi herrialdeen egoeraren arte- 
an «loturak» ikusten direla uste 
du; «orain gehiago, gainera, an- 
tzeko ibilbidea egiten ari garela- 
ko». Azkenfinean, dioenez, «ga- 
tazka politikoan bizi izan diren 



eta bizi diren bi herri dira. Eraba- 
kitzeko eskubidea eta burujabe- 
tza ukatzen zaien bi herri». Bada- 
ki bien artean gauza asko oso ez- 
berdinak direla, besteak beste, 
kultura eta mundua ikusteko 
modu ezberdinak dauzkatelako 
bertako herritarrek. Baina garbi 
dauka «herriaren defentsan» ber- 
dinaritzen direla. 

Manex Larrauri - 

«Oso erreala da denon artean erabakitzea nola bizi» 



X.Otamendi 



Venezuelara joan zen 2008ko 
udan Askapenarekin Manex La- 
rrauri bermeotarra. Caracasko 23 
de enero auzoan izan zuten be- 
raien zentroa. Hau da, bertan egi- 
ten zuten lo, eta bertatik mugi- 
tzen ziren aide batera edo bestera. 
Fradi Parra izeneko kultur etxe 
autogestionatuan pasatzen zuten 
gaua. Venezuelan gehien entzu- 
ten den irratia bertakoa da, Al son 
del 23 irratia, hain zuzen. Valen- 
cia hirian ere izan ziren, zenbait 
lantegitan, besteak beste, Ian 
munduko aldaketak nolakoak 
izan ziren ikusteko. 

Kanpora joatea erabaki zuene- 
an, Askapenarekin batera joate- 
ko hautua egin zuen: «Euskal He- 
rriko egoera jendeari erakusteko, 
eta gurekin bat egingo duen jen- 
dea aurkitzeko, zeinhobeto Aska- 
pena baino?». Hala ere, garbi dau- 
ka garrantzitsuena «bertakoekin 
lortzen den hartu-emana eta ber- 
tako errealitatea ezagutzeko 
ematen duen aukera» dela. Beste 
zenbait talderekin joanez gero, ez 
du uste horrelako harremanik 
sortzen denik. «Beste elkarte ba- 
tzuekinj oaten bazara, eman ba- 
karrik edo jaso bakarrik egiten 
duzu, eta joan ginen moduan, be- 

Jurgi Olaizola - 



rriz, eman adina jasotzen duzu». 
Ez da zerbait materialari buruz 
ari hori esaten duenean, besteen- 
gandik jasotzen eta besteei ema- 
ten dion harremanaz zein elkar- 
tasunazbaizik. 

«Posible zela beste era batera 
bizitzea ikusi nuen. Hemengo bi- 
zimodua ez dela naturala, batez 
ere munduari begira». Iraunko- 
rra den sistema batean ongi bizi- 
tzea «erreala» dela ikasi zuela dio. 
«Oso erreala da denon artean era- 
bakitzea nola bizi behar dugun; 
asanblada eta abarrekin herria 
eraman daitekeela». Munduko 
beste zenbait txokotan modu ho- 
rretan funtzionatzen baldin ba- 
dute ere, garbi dauka Venezuela 
nazioartean erreferente bihurtu 
dela. Batez ere, Hego Amerikan, 
nan nabarmen ari baitira alda- 
tzen gauzak. «Herriak berak era- 
baki behar du zer nahi duen». 

Euskal Herriko mugimendua- 
rekin interes berezia daukaten 
sektore asko daude Venezuelan. 
VEO TV telebista katea herrialde 
osora hedatzen da, eta hantxe es- 
kaini zioten Larrauriren taldeari 
Euskal Herriaren inguruko infor- 
mazioa helarazi eta Venezuelare- 
kiko zeukaniritzia emateko auke- 
ra. 

Euskal Herrian Venezuelareki- 




ko dagoen ezagutzaz galdetuta, 
«orokorrean» ez dagoela asko 
uste du. «Egia esan, ez da hain 
erraza hango gertaeren berri iza- 
tea». Hedabide nagusiek ez dutela 
informazioa behar bezala eskain- 
tzen uste du. Venezuelatik etxera 
itzuli zenean, hango berriak he- 



mengo albistegietan ikusita, 
egiarik ez zutela esaten ikusi 
zuen: «Esaten zuten egiabakarra, 
'Hugo Chavez presidentea' izaten 
zen». Inter netek ematen dituen 
baliabideei zukua ateratzen jakin 
behar da, haren ustetan. «Badau- 
de, bestelako errealitatea eskain- 



tzen duten herri mugimenduen 
web orriak. Horrez gain, Venezue- 
lako telebista nazionalaren ata- 
rian, adibidez, albisteak beste era 
batera azaltzen dira. Badaude 
aberatsen telebista kate pribatu 
batzuk, eta hemengoek bezalako 
informazioa eskaintzen dute». 






«Kolonbiarekiko afinitate bat 
badago hemen, gave borroka 
haienarekin lotzen dugulako» 



X.O. 



«Turista huts gisa joan beharre- 
an, laguntzera eta bertako taldee- 
kin parte hartzera joatea da ede- 
rra». Hala dio Jurgi Olaizola za- 
rauztarrak, 2007ko udan 
Kolonbiara egin zuen bidaiaren 
azalpenak ematerakoan. Hilabe- 
te pasatu zuen bertan, eta Komite 
Inter nazionalistekin joan zen, 
Errioxako (Espainia) beste talde 
bateko kideekin batera. Ez du 
uste hura bidaia arrunt bat izan 
zenik, bertako jende etataldeekin 
harreman zuzena edukitzeko au- 
keraizanbaitzuen; dioenez, «bes- 
tela, ikusle hutsa izaten zara. 
Oporretara joan nintzela esan li- 
teke, baina kanpoa ezagutzeko 
beste modu bat da». 

Medellin hirian zeukan zen- 
troa taldeak, sindikatu baten 



egoitzan. Han erabakitzen edo ze- 
hazten ziren egingo zituzten eki- 
menak. Dioenez, esaten ziotena 
egiten zuten: kartzela batera bisi- 
tak egitea, auzoetara, batzarreta- 
rajoatea... Borroka sindikalak, 
politikoak zein nekazarienak ere 
ezagutu zituzten. 

Herri eta auzoetako batzarre- 
tan parte hartzeko aukera ere 
izan zuten. Txikiak izaten zirene- 
an hitza hartzen zutela dio; betie- 
re, kontuan hartuta haiek direla 
nan bizi direnak, eta egun batzuk 
pasatakoan beraiek Euskal He- 
rrira itzultzekoak zirela. «Batzar 
txikietan gehiago hitz egiten ge- 
nuen, gure iritzia eman, eta abar. 
Hori bai, errespetuz eta kontuan 
hartuta gu bagindoazela handik 
eta haiek han geldituko zirela. 
Guk tarte batean lagunduko ge- 
nien, baina haiek ziren han geldi- 



tu behar zutenak horrekin guztia- 
rekin». 

Komunitate libreak ere ezagu- 
tu zituzten. Hori, ordea, beraien 
kontura egin zuten, eta ez taldea- 
rekin. San Josesito izenekora iri- 
tsi ziren, Olaizolak azaldu due- 
nez . Duela gutxi arte gerrilla hara 
iristen zen, baina, denborarekin, 
paramilitarrak iritsi eta zibil asko 
hil zituzten. Militarrak joan ziren 
atzetik, eta poliziak jarri zituzten 
bertan. Harekin ados ez zeude- 
nez, bertatik aide egin zuten kilo- 
metro batzuetara zegoen lur sail 
batera. Hantxe jarri ziren bizi- 
tzen, filosofia komunitarioan. Tu- 
rista gisa joan izan balira ez zuke- 
tela hara sartzea lortuko garbi 
dauka Olaizolak. 

Jende askok utzi behar izan du 
bere herria hirietara joateko. Ho- 
rren ondorioz, gehiago dira hirien 




Olaizola, San Josesitoko emakume taldearen baratzean. jurgi olaizola 



inguruetan sortzen ari diren txa- 
bolen auzoak. Umeak kalean 
ikusten zirela gogoratzen du Olai- 
zolak. «Zortzi eta hamabi urteko 
haurrak kola edo beste zenbait 
substantzia esnifatzen ikusi geni- 
tuen». 

Euskal herritarrek ez dutela 
hango egoera ongi ezagutzen uste 



du. «Ni neu ere ez nagoela gehiegi 
informatuta deritzot. Hura mun- 
du bat da. . . Hala ere, Kolonbiare- 
kiko afinitate bat badago Euskal 
Herrian, gure borroka haienare- 
kin lotzen dugulako, eta, horrega- 
tik, gutxieneko bateraino bada 
ere, informazioa badagoela esan- 
gonuke». 



